EUR-Lex - 61994B0308 - FI
Avis juridique important
|
61994B0308
Yhteisöjen ensimmäisen oikeusasteen tuomioistuimen puheenjohtajan määräys 17 päivänä helmikuuta 1995.
-
Cascades SA vastaan Euroopan yhteisöjen komissio.
-
Kilpailu - Sakon maksaminen - Pankkitakaus - Välitoimia koskeva menettely.
-
Asia T-308/94 R.
Oikeustapauskokoelma 1995 sivu II-00265
Tiivistelmä
Avainsanat
Välitoimet - Täytäntöönpanon lykkäys - Sakon asettavan päätöksen täytäntöönpanon lykkäys - Lykkäämisen edellytykset - Takauksen järjestäminen - Hyväksyttävyys - Poikkeukselliset olot - Määräajan asettaminen vakuuden järjestämiselle ehdoilla, joilla pyritään suojaamaan yhteisön edut siltä varalta, että kantajan rahoituksellinen tilanne huononee määräajan kuluessa(EY:n perustamissopimuksen 185 artikla; ensimmäisen oikeusasteen tuomioistuimen työjärjestyksen 104 artiklan 2 kohta)
Tiivistelmä
Välitoimista päättävän tuomioistuimen ei ole syytä määrätä lykkäystä kantajana olevan yrityksen velvollisuuteen järjestää pankkitakaus sille määrätyn sakon vakuudeksi muulloin kuin poikkeuksellisissa oloissa, joiden syynä voi olla erityisesti se, että yritykselle on mahdotonta järjestää vaadittua takausta.Mitä tulee kantajan rahoitukselliseen tilanteeseen perustuviin vaikeuksiin saada pankilta komission vaatima takaus, näitä vaikeuksia ei voida pitää ylitsepääsemättöminä pelkästään sen takia, että pankin myötävaikutuksen edellytyksenä on konsernin muiden yhtiöiden, joista kantaja on riippuvainen, sitoutuminen. Lykkäyksen myöntäminen vakuuden järjestämiselle voi olla perusteltua, kun otetaan huomioon tällaisen sitoumuksen järjestämiseen tarvittava aika. Määräajan asettamiselle velvoitetta vastaavan vakuuden järjestämiseksi on kuitenkin asetettava edellytyksiä, jotka turvaavat yhteisön edut, mikäli kantajan rahoituksellinen tilanne huononee määräajan kuluessa.